1. Bakgrunn for samarbeidet
Dopingbruk må betraktes i et perspektiv hvor livsmestring, press og psykisk helse står sentralt og hvor konsekvensene kan være fysiske og psykiske helseproblemer, frafall fra skolen og kriminalitet. Dopingbruk er et sammensatt og mangesidig problem som må møtes med en koordinert og helhetlig innsats. En bredspektret tilnærming med kombinert fokus på holdningsskapende arbeid blant unge mennesker og kompetanseheving blant fagpersoner står helt sentralt for at et slikt arbeid skal lykkes. Vi må være tydeligere formidlere til ungdom om at dopingbruk ikke er løsningen på psykisk uhelse eller ønsket om en veltrent kropp. Fagpersoner som møter ungdom gjennom sitt virke må ha kompetanse til å håndtere- og forebygge mot dopingbruk på linje med andre utfordringer som knyttet seg til ungdom og oppvekst.
Det er grunn til å tro at doping er en del av hverdagen til unge i norske kommuner. Antidoping Norge (ADNO) ser derfor et behov for å styrke det forebyggende antidopingarbeidet i samfunnet generelt, og blant unge spesielt. Et effektivt forebyggende arbeid er avhengig av lokal forankring og kontinuitet, og kan ikke baseres på enkeltstående tiltak. Samarbeidsmodellen Lokal mobilisering mot doping er basert på en helhetlig og systematisk tilnærming til forebygging, samarbeid på tvers av ulike instanser og lokalt eierskap til tematikken. 
I Meld. St. 30 (2011-2012) fremkommer det at informasjon og holdningsskapende arbeid er viktige forebyggende tiltak i innsatsen mot doping. Behovet for antidopingarbeidet bekreftes og løftes ytterligere i Meld. St. 19 (2014-2015). I Folkehelsemeldinga – Gode liv i eit trygt samfunn (Meld. St. 19 2018-2019) uttaler regjeringen at de har som mål at aksepten for bruk av doping ikke skal øke blant unge eller blant innbyggerne generelt. Et samarbeid mellom kommunen og ADNO som skissert i denne planen kan bidra til å oppnå de mål som fremgår av nevnte stortingsmeldinger.

2. Mål og innsatsområder
	Overordnede mål
	Hvordan
	Budskap

	Bidra til at fagpersoner og andre voksenpersoner har nok kunnskap til å jobbe systematisk mot doping i sine virksomheter og på tvers av instanser.
	Etablere arenaer for tverrfaglig erfaringsutveksling og planlegging av tiltak, samt legge til rette for kunnskapsheving gjennom materiell, foredrag, seminar og elektroniske læringsressurser.
	Forebygging av doping krever systematisk og tverrfaglig tilnærming. Dopingbruk kan være relatert til oppvekstforhold, psykisk helse, rusbruk, mobbing og opplevd mestrings-/kroppspress, og må derfor betraktes som en del av det lokale folkehelsearbeidet. Doping kan ha store konsekvenser for individet, pårørende og samfunnet for øvrig.

	Bidra til at antidopingarbeid forankres i lokalt planverk, og inkluderes i kommunens folkehelsearbeid.
	Dialog og samarbeid mellom ADNO, og folkehelsekoordinator, kommuneoverlege og andre personer i kommunen.
	

	Bidra til å skape robuste ungdommer som velger å ta avstand fra dopingbruk.
	Etablere en kultur for dopingfri og sunn trening gjennom foredrag, samtaler, informasjonsmateriell og andre tiltak.
	Doping er ikke nødvendig for å oppnå gode treningsresultater. Doping er en midlertidig løsning som kan ha store negative konsekvenser for individet og omgivelsene.



Samarbeidsmodellen fokuserer på elementer av forebygging og kompetanseheving. Gjennom gjensidig forpliktende samarbeid mellom kommunen og ADNO, er målet å drive et helhetlig antidopingarbeid i kommunen. Dette inkluderer planarbeid, tverrfaglig samarbeid, forebyggende tiltak rettet mot unge og kompetanseheving blant fagpersoner. Sammen skal vi skape og legge til rette for aktivitet og engasjement som stimulerer til trygge og sunne treningsmiljøer, uten doping.
Det fastsettes spesifikke mål for kommunens antidopingarbeid basert på SMART-prinsippet tilpasset kommunens størrelse, ønsker og behov. 

3. Organisering av samarbeidet
Kommuneoverlegen leder prosjektet, og har med seg folkehelsekoordinatoren som sekretær.
	Funksjon
	Ansvar
	Ressurs

	Prosjekteiere
	· Avsette ressurser
· Utpeke prosjektleder
	· ADNO
· Kommunen

	Prosjektleder
	· Rekruttere lokal styringsgruppe
· Lede styringsgruppen
· Kalle inn til møter
· Utarbeide evalueringsrapport
	Kommuneoverlegen

	Styringsgruppe
	· Koordinere prosjektet
· Utarbeide og vedta tiltaksplan
· Følge opp tiltaksplan og eventuelt vedta justeringer av plan
· Fordele ansvar for oppfølging av tiltaksplan
· Påse at arbeidet blir implementert i aktuelle kommunale tjenester, på treningssentre, i idrettslag, m.m.
· Sørge for kontinuerlig evaluering av tiltak
	· kommuneoverlege / prosjektleder
· folkehelsekoordinator/ sekretær
· sektorleder skole
· politiet
· barnevernsleder
· idrettsrådet
· SLT-koordinator
· avdelingsleder idrettsfag og studiespesialisering, vgs
· treningssenter

	Arbeidsgruppe
	· Følge opp tiltakene i tiltaksplanen
· Implementering av arbeidet i sin sektor
	· rus og psykiatritjenesten
· ungdomskontakt
· treningssentrene som er «rene senter»
· politiet
· påtalejurist
· miljøveileder SVG
· ungdomsskole
· ungdomsrådet
· Egge IL
· prosjektleder
· sekretær



4. Gjennomføring
	Implementeringsfase

	Oppstart: 02.10.2019
	Avslutning: 31.12.2021
	Ferdigstille evalueringsrapport:  01.03.2021



5. Økonomi
Kommunen finansierer deler av driftskostnadene Antidoping Norge påføres i oppfølging av kommunen gjennom en egenandel i henhold til avtalen mellom partene. 

6. Tiltaksplan
Antidoping Norge kan gjennomføre tiltak for målgruppene beskrevet nedenfor. Konkrete tiltak må tilpasses den enkelte kommune. Styringsgruppen tilrettelegger for gjennomføring av tiltakene, herunder reservasjon av lokaler for foredrag, invitasjon til tilhørere, markedsføring, m.m.

	Første år (2020)

	Adm.
	To styringsgruppemøter:
· Det første mandag 16. mars kl 13.00 + elevforedrag – Svein og Gisle A-L

	Tverrfaglig
	Kunnskapsheving på de ulike arenaene, 20.-21. januar: 
· Seminar for lærere, f.eks 2-timersforedrag/arbeidsmøte, 21. jan 13.00-15.00 – Stian og Gisle A-L. 
· Infomøte i politiet, videolink?, 21. jan 13.00-15.00 – Erik og Andrea. 
· ALU-møte med fastlegene, mandag 20. jan 19.00-20.00 – Sunniva
· Helsesykepleiere/barnevern (familiens hus) – Monika og Stine
· Treningssentrene på dagtid – Vivian
· Flyktninger og asylsøkere? - Elisabeth

	
	Prosjektleder, politiet, treningssentrene og ADNO fortsetter arbeidet med trepartssamarbeid 16. mars, kl 1400?

	
	Hva er omfanget av dopingbruk? Kan BUP og fastlegene sitte på informasjon? - Sunniva

	Skole
	Seminar for lærere 21. januar - Stian og Gisle A-L

	
	Elevforredrag 16. mars - Svein og Gisle A-L

	
	Implementere modul om doping i Ungdata-undersøkelse – Gisle Aa.

	
	Benytte e-læringsplattformen «Ren Elev» i undervisning, alle videregående elever – Svein og Stian

	Treningssenter
	Alle treningssentre informeres om samarbeidet og oppfordres til å bli sertifisert «Rent senter» - Sunniva

	
	Fokusuke i uke 12, samtidig som skolene har elevforedrag - Vivian

	
	BIL i Steinkjer kommune anbefaler ansatte å trene på «rent senter», og oppfordrer også andre store arbeidsgivere i kommunene om det samme – Stine og Sunniva

	
	Kan Steinkjer kommune bistå sentrene økonomisk for å få i gang en omfattende testing? 50.000-100.000,-? - Sunniva

	Idrett
	Alle idrettslag informeres om samarbeidet og oppfordres til å bli sertifisert «Rent idrettslag» - Lars

	Politi
	Adgangskort til treningssentre, for å kunne være til stede og gi trygghet - Andrea

	
	Doping har blitt et prioritert område – da de ser dette er viktig i forhold til hva som rører seg - Andrea

	
	Se om det er mulig å utarbeide rutine for prøvetaking gjennom politiet. Når skal dette i så fall brukes vs. prøvetakning med ADNO til stede via «rent senter» avtalen – Erik og Andrea

	
	Finnes det en hurtigtest for å avsløre doping? - Sunniva

	
	Bekymringssamtaler ved mistanke – Erik og Andrea

	Annet
	Presseomtale i januar ifm. kunnskapsheving – Sunniva

	
	Finne en naturlig inngang til prosjektet forebygging rus og psykisk helse - Elisabeth

	
	Finne ut arbeidsgivers spillerom i forhold til dopingtest av ansatte (treningssenter og andre arbeidsgivere) - Andrea

	Andre år (2021)

	Administrasjon
	To styringsgruppemøter

	
	[bookmark: _GoBack]Utarbeide lokal beredskapsplan for doping

	Tverrfaglig
	Ett hel- eller halvdagsseminar

	Skole
	Skoletiltak for elever, lærere eller foreldre

	Treningssenter
	Tiltak for treningssenter

	Idrett
	Tiltak for idretten

	Annet
	Presseomtale. 



7. Evaluering
Antidoping Norge vil løpende evaluere foredragene som gjennomføres ved hjelp av brukerundersøkelser og internrevisjon. Videre er det et mål for implementeringsfasen at spørsmål knyttet til bruk av, og holdninger til, doping inkluderes i allerede etablerte elevundersøkelser. 
Alle tiltak som er gjennomført skal diskuteres og evalueres under påfølgende styringsgruppemøte.
Prosjektleder har ansvar for utarbeidelse av den endelige evalueringsrapporten. Antidoping Norge bidrar med nødvendig informasjon.

8. Etterlatt kompetanse
Det er et mål at utvalgte ressurspersoner i kommunen får overført kompetanse og hevet kunnskapen i løpet av implementeringsfasen. Ved å delta på fagsamlinger og nettverksmøter vil helsepersonell, politi, lærere, treningssenteransatte, trenere og andre kunne øke sin egen kunnskap om doping som samfunnsproblem, og forbedre evnen til å formidle dette videre.

